# Vállalkozási szerződés

amely létrejött egyrészről a

**Debreceni Ipari Centrum Kft**

Székhely: 4025 Debrecen, Piac u. 77. II/2. sz. iroda

adószám: 25704866-2-09

cégjegyzékszám: 09-09-028003

bankszámlaszám: 11738008-21208928

Képviseli: Kocsik-Marossy Virág ügyvezető

megrendelő, a továbbiakban, mint **megrendelő**,

másrészről a(z)

Név:

 **Cég megnevezés:**

Székhely:

Adószáma:

Cégjegyzékszáma:

Képviseli:

a továbbiakban, mint **vállalkozó** együtt felek, szerződő felek között, az alábbi feltételekkel:

**Előzmények:**

Jelen vállalkozási szerződés a megrendelő által „**Ideiglenes járda építése a DEUFOL telephelyéhez**” tárgyban kiírt nyílt eljárás (a továbbiakban: Eljárás) eredményeként jött létre, az Eljárás ajánlatkérője, mint megrendelő és az Eljáráson nyertes ajánlattevő, mint vállalkozó között az Eljárás dokumentumaiban foglalt célok maradéktalan teljesítésére.

Mivel a jelen szerződés az Eljárás szerves részét képezi, és annak dokumentumaival egységesen értelmezendő, a közte és az Eljárás dokumentumai közötti ellentmondás esetén, illetve abban az esetben, ha a Szerződés valamelyik lényeges szerződési feltételről nem rendelkezik, a következő alkalmazási sorrend érvényesül:

az Eljárás esetleges kiegészítő tájékoztatásokkal véglegesített ajánlattételi felhívása, ajánlattételi dokumentációja és mellékletei, a jelen szerződés, végül a vállalkozó, mint ajánlattevő ajánlata (a továbbiakban bármelyikre értve: Dokumentum) azzal, hogy a jelen szerződés nem lehet ellentétes ajánlattevő ajánlatában meghatározott és értékelésre kerülő ajánlati elemekkel. Az e pont szerinti sorrend azt jelenti, hogy a sorrendben előrébb álló Dokumentum ellentmondás vagy szabályozatlan feltétel esetén alkalmazhatóságban megelőzi az utána következőt. A fent meghatározott Dokumentumok a szerződés elválaszthatatlan részét képezik, azonban fizikailag nem kapcsolódnak a szerződéshez.

1. **A szerződés tárgya**
	1. A megrendelő megrendeli, a vállalkozó elvállalja az Eljárás Dokumentumaiban részletesen meghatározott „**Ideiglenes járda építése a DEUFOL telephelyéhez**” kivitelezési munkáinak elvégzését (a továbbiakban: kivitelezési munka, munkák, feladatok) a Magyar Szabvány szerinti I. o. minőségben. A teljesítés a sikeres műszaki átadás-átvétellel zárul. A jelen pontban meghatározott feladatot a vállalkozónak a jelen szerződés 1. sz. mellékletét képező – de ahhoz fizikailag nem csatolt, és a Dokumentumok részét is képező – műszaki tartalom meghatározására szolgáló dokumentáció szerint kell teljesítenie.
	2. A teljesítés helye: a Debrecen Déli Ipari park területén a KRONES II. számú kapuja előtt a 0507/129-es hrsz közúton kialakított buszmegálló és a DEUFOL telephelyének II. kapuja között.
2. **Vállalkozói díj, fizetési feltételek**
	1. A vállalkozói díj minden olyan feladat elvégzését, feltétel teljesítését és azok költségét tartalmazza, amely a Dokumentumok bármely részéből, rendelkezéséből megállapíthatóan a jelen szerződés teljesítéséhez, a műszaki átadás-átvételhez, üzembe helyezéshez, végleges használatba vételhez szükséges, függetlenül attól, hogy az adott feladat, feltétel, illetve munkanema műszaki tartalom meghatározására szolgáló dokumentációban ésa beárazott költségvetésben tételesen szerepel-e, vagy sem. A többletmunkák ellenértéknek megtérítésére nincs lehetőség.
	2. A vállalkozót a szerződés tárgya megvalósításának, teljesítésének ellenértékeként egyösszegű átalányárként **…………… Ft + 27 % áfa , azaz……………………………………..vállalkozói díj** illeti meg.
	3. A vállalkozói díjon felül az ellenszolgáltatás tartalékkeretet tartalmaz, mely a teljes nettó vállalkozói díj 5 %-a, azaz **……………………………………………….. Ft + 27 % áfa , azaz……………………………………..**forint. A **tartalékkeret** a teljesítési feladatoknak a jelen szerződésben és annak elválaszthatatlan részét képező mellékleteiben meghatározott műszaki tartalmán felül, az abban foglalt beruházás teljesítéséhez, a rendeltetésszerű és biztonságos használathoz szükséges munkák ellenértékére használható fel. A tartalékkeret felhasználásáról a műszaki ellenőr írásbeli és indokolt javaslata alapján a megrendelő írásban dönt. A vállalkozó a műszaki ellenőrnél kezdeményezheti írásban a tartalékkeret felhasználását. A Megrendelő a tartalékkeret felhasználásáról írásban dönt, mely írásbeli megrendelésében ismerteti a felhasználási feltételeket, és a felhasználás indokait. A megrendelő által írásban megrendelt, hibátlanul és hiánytalanul elvégzett, teljesítésigazolással igazolt pótmunkák ellenértéke a tartalékkeret összegéből kerül kiegyenlítésre. Az elrendelt pótmunka a tételes költségvetésben szereplő egységárakon számolható el.
	4. A Felek rögzítik, hogy a jelen vállalkozási szerződés szerinti munkavégzés nem hatósági engedélyköteles tevékenység.
	5. A vállalkozói díj, mint átalánydíj magában foglalja mindazon költséget és díjat, ami a szerződés szerinti munka hibamentes, hiánytalan, szabályos, működésre kész és szakszerű kivitelezéséhez és beüzemeléséhez szükséges, ezért a vállalkozó a megrendelővel szemben további költségigénnyel nem élhet, kivéve a megrendelő által írásban megrendelt, szerződésszerűen elvégzett pótmunkák ellenértékét. A vállalkozó kijelenti, hogy az átalánydíjat a munka és a helyszín ismeretében, továbbá az árazatlan költségvetési kiírás alapján adta meg.
	6. A vállalkozó előlegre nem jogosult. A számla kiállításának és az ellenérték megfizetésének feltétele a hiba - és hiánymentes átadás-átvételi jegyzőkönyv, és a megrendelő által aláírt teljesítési igazolás. Teljesítést igazoló okmányként a megrendelő által aláírt eredeti teljesítési igazolás fogadható el. A megrendelő a számla kézhezvételétől számított 30 napon belül banki átutalással teljesíti a vállalkozói díj összegét a vállalkozó felé.
	7. A számlát a **Debreceni Ipari Centrum Kft** (4025 Debrecen, Piac u. 77. II/2. sz. iroda) részére kell kiállítani. Ha a megrendelő részéről kifogás merül fel a benyújtott számlával összefüggésben, úgy a megrendelő köteles a kifogásolt számlát 5 napon belül visszajuttatni a vállalkozóhoz. Ebben az esetben az átutalási határidőt a korrigált kiállított számla megrendelő általi kézhezvételétől kell számítani.
	8. A vállalkozói díj késedelmes megfizetése esetén megrendelő a Ptk. 6:155. § (1) bekezdése szerinti késedelmi kamat megfizetésére köteles vállalkozó részére.
3. **Vállalkozó kötelezettségei, a teljesítés módja**
	1. Vállalkozó köteles a jelen szerződésben meghatározott feladatokat elvégezni a jelen szerződésben írt módon, mennyiségben és professzionális minőségben. A vállalkozó a Dokumentumok, továbbá a vonatkozó jogszabályi előírások szerint köteles eljárni. Vállalkozó kijelenti, hogy a feladatok elvégzéséhez szükséges gyakorlattal, képesítésekkel és szakértelemmel rendelkezik, jelen szerződés tárgyát képező feladatokat elvállalja, azokat jelen szerződésben foglalt minőségben és szavatossági kötelezettséggel elkészíti. A vállalkozó kötelessége a tervek, költségvetés szakértő vállalkozótól elvárható gondossággal történő átvizsgálása, ellenőrzése. A vállalkozó köteles a kivitelezési munkákat úgy elvégezni, hogy az építmény a hatályos jogszabályok szerint üzemeltethető legyen.
	2. A vállalkozó köteles a kivitelezési feladatok megvalósítását, a jelen szerződéssel, annak mellékleteivel és a Dokumentumokkal összhangban végezni. Köteles követni a megrendelő utasításait. Amennyiben vállalkozó nem a szerződés szerint teljesít, úgy megrendelő írásban felszólítja vállalkozót a hibás teljesítés kijavítására. Amennyiben a felszólítás ellenére a vállalkozó továbbra is hibásan teljesít, vagy nem javítja ki a hibákat, megrendelőnek jogában áll a szerződést azonnali hatállyal felmondani, és az ebből származó kárát érvényesíteni vállalkozó felé.
	3. A vállalkozó kizárólag kifogástalan minőségű, eredeti gyártású és új állapotú anyagokat, szerkezeteket, berendezéseket építhet be a gyártási-technológiai utasítások szigorú betartásával. A felhasznált anyagok, elemek, szerkezetek, berendezések és az elvégzett munka vonatkozásában biztosítani kell a vonatkozó magyar és EU szabványokban előírtakat. A szükséges minőségi tanúsítványokat vállalkozónak be kell szereznie. Az építési termékek építménybe történő betervezésének és beépítésének, ennek során a teljesítmény igazolásának részletes szabályairól szóló 275/2013. (VII.16.) Korm. rendeletben foglaltakat megfelelően alkalmazni kell.
	4. A vállalkozó köteles a jelen szerződésben megnevezett helyszíni képviselője útján biztosítani a szükséges szakmai felügyeletet és irányítást a kivitelezés folyamán. A vállalkozó köteles betartani minden vonatkozó jogszabályt, szabványt, szabályzatot, amely a kivitelezési feladatok megvalósításával, a hibák kijavításával, a teljesítendő adatszolgáltatásokkal és a fizetendő díjakkal kapcsolatos. A vállalkozónak és - a megrendelő előzetes hozzájárulása mellett igénybe vett - közreműködőinek a kivitelezés során használt anyagok és eszközök mozgatását és tárolását úgy kell elvégeznie, hogy az igénybe vett közterületek és azok műtárgyai károsodást és sérülést ne szenvedjenek. Az ekképpen károsodott közterületek helyreállításával kapcsolatos minden tevékenység a vállalkozó feladata és azok költségei is őt terhelik.
	5. Teljesítési határidő: **a munkaterület átadását követő 60 nap.** A határidőt csak az esetleg elrendelt pótmunkák módosíthatják megrendelő írásbeli megrendelése alapján.
	6. Vállalkozó köteles a megrendelőt minden olyan tényről, körülményről értesíteni, amely a jelen szerződés eredményét, vagy kellő időben történő teljesítését veszélyezteti, vagy gátolja. Vállalkozó az értesítés elmaradásából származó károkért felelősséggel tartozik. Vállalkozó a feladatok elvégzését saját maga köteles teljesíteni, alvállalkozókat kizárólag a megrendelő előzetes írásbeli hozzájárulása esetén vehet igénybe.
	7. A vállalkozó saját költségén tartozik biztosítani a munkaterület ellenőrzését, megtenni az összes ésszerű lépést a környezet védelmére a kivitelezéssel kapcsolatos tevékenységek vonatkozásában, valamint elkerülni harmadik személyeknek történő károkozást. Vállalkozó teljeskörűen felel a megrendelő illetve harmadik személyek vonatkozásában azok vagyontárgyaiban vagy életében, testi épségében, egészségében, neki felróható módon keletkezett hiányokért, illetve károsodásokért.
	8. A bontásból és építésből származó törmeléket, hulladékot a vonatkozó, az építési és bontási hulladék kezelésének részletes szabályairól szóló 45/2004. (VII.26) BM-KVvM együttes rendeletet, valamint a települési hulladékkal kapcsolatos tevékenységek végzésének feltételeiről szóló hatályos Korm. rendelet rendelkezéseinek megfelelően kell vállalkozónak kezelnie.
	9. A munkaterület elkerítéséről, lezárásáról, őrzéséről, az előírt figyelmeztető jelzések elhelyezéséről a vállalkozó köteles gondoskodni a vonatkozó jogszabályok figyelembevételével. A munkaterület átadását követően a személy-, vagyon-, és munkabiztonságról, a környezetvédelmi szabályok betartásáról a vállalkozó köteles gondoskodni, betartva. A vállalkozó a felvonulási - és munkaterület kialakítása során, valamint a szállítási, tárolási, és anyagmozgatási tevékenységei során köteles biztosítani a kivitelezéshez kapcsolódó helyszíneken lévő egyéb építmények, létesítmények rendeltetésszerű használata szempontjából szükséges megközelítését, használhatóságát úgy ahogy munkaterület átadás során meghatározza, előírja. Vállalkozó köteles az ezzel kapcsolatos költségek viselésére. A beépített anyagok, szerkezetek műszaki átadás-átvételig történő szükségszerű karbantartását, működtetését akkor is el kell végezni, ha erre a Dokumentumokban nincs utalás.
	10. A vállalkozó a beépített anyagok, szerelvények, berendezések minőségét az érvényes rendeletek és szabványok szerint vállalja, és azt minőségtanúsítvánnyal igazolja, a minőségtanúsító okiratokat az átadás-átvételi eljárás befejezésekor átadja a megrendelő képviselőjének. A megrendelő képviselője a kivitelezés folyamán bármikor betekintést kérhet a minőségre vonatkozó iratokba és dokumentumokba, melyeket vállalkozó köteles a rendelkezésére bocsátani. A minőségtanúsítással kapcsolatos esetlegesen szükséges vizsgálatok, szakvélemények és engedélyek beszerzésének költségei teljes egészében a vállalkozót terhelik. Vállalkozó köteles a beépített anyagok műbizonylatait, mérési jegyzőkönyveit, szabványossági nyilatkozatait a megrendelőnek átadni.
	11. A vállalkozó köteles a jelen szerződést a megrendelő utasításai szerint és előtte ismert érdekeinek megfelelően fokozott gondossággal, szakmai hozzáértéssel, hiánytalanul teljesíteni. Amennyiben megrendelő célszerűtlen vagy szakszerűtlen utasítást ad, úgy vállalkozó köteles erre megrendelőt írásban figyelmeztetni. Amennyiben a figyelmeztetés ellenére megrendelő az utasítást fenntartja, úgy az ebből eredő kárért vállalkozó nem felel. Amennyiben a megrendelő utasítása jogszabályt, hatósági előírást, illetőleg vagyon- vagy életbiztonságot veszélyeztet, abban az esetben a vállalkozó köteles a teljesítést a megrendelő írásbeli megerősítése ellenére is megtagadni.
	12. Egyetértenek a Felek abban, hogy vállalkozó a polgári jog általános szabályai alapján a szerződésszegéssel okozott károk megtérítésének szabályai szerint kártérítéssel tartozik, amennyiben a megrendelőnek a vállalkozó által végzett szolgáltatásokból, illetve szerződéses kötelezettségeinek hibás, késedelmes teljesítéséből kára keletkezik. Amennyiben a vállalkozó a szerződést megszegi, jelen szerződés szerinti kötbérfizetési kötelezettséggel és kártérítési felelősséggel tartozik, kivéve, ha bizonyítja, hogy a szerződésszegést ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje, vagy a kárt elhárítsa. A megrendelő a Ptk. 6:187. § (3)-(4) bekezdésének megfelelően a kötbér mellett érvényesítheti a kötbért meghaladó kárát, valamint kárának megtérítését akkor is követelheti, ha kötbérigényét nem érvényesítette.
	13. Vállalkozó a jelen szerződésben megjelölt határidőben, módon és minőségben köteles készre jelenteni és átadni teljesítését a megrendelőnek, a feladatok befejezését és igazolt teljesítését követően visszaszolgáltatni tartozik valamennyi, a megrendelőtől átvett és a megrendelő által csak a teljesítés elősegítése igényével átadott adatot, illetve eszközt. Vállalkozó akkor is ennek megfelelően köteles eljárni, és minden, a teljesítés elősegítése igényével átadott adatot, eszközt visszaszolgáltatni köteles, amennyiben a szerződés nem szerződésszerű teljesítéssel szűnik meg.
4. **A megrendelő kötelezettségei**
	1. A megrendelő a kivitelezési tevékenységhez szükséges munkaterületet munkavégzésre alkalmas állapotban a szerződéskötést követő 5 napon belül köteles a vállalkozó rendelkezésére bocsátani.
	2. A megrendelő előteljesítést elfogad. A megrendelő köteles a tevékenység ellátásához szükséges, a vállalkozó által a jelen szerződés teljesítésével összefüggésben igényelt adatokat, információkat, nyilatkozatokat és egyéb szükséges dokumentumokat kellő időben és megfelelő tartalommal a vállalkozó rendelkezésére bocsátani.
	3. A megrendelő köteles – teljesítésigazolás kiadását követően és a vállalkozó szerződésszerű teljesítése esetén – a vállalkozó által benyújtott számla alapján az ellenérték megfizetésére.
	4. Megrendelő jogosult a teljesítést bármikor ellenőrizni, azonban az ellenőrzés nem akadályozhatja vállalkozót a feladatai teljesítésében, ennek érdekében vállalkozó ellenőrzési feladatait előzetes értesítés és egyeztetés keretében jogosult gyakorolni.
	5. Megrendelő köteles biztosítani, hogy a vállalkozó, illetve az ő érdekében, megbízásában vagy alkalmazásában eljáró személyek, amennyiben ez a feladatok teljesítéséhez szükséges, a feladataik ellátásához szükséges területekre, helyszínekre bejuthassanak.
	6. A megrendelő beszerzi a 0507/129-es hrsz-ú közterület tulajdonosától (DMJV) közút kezelői hozzájárulást az ideiglenes járda létesítéséhez.
5. **Kapcsolattartók**
	1. Amegrendelő képviselője

Neve: Takács László projekt menedzser

Telefonszáma: 06-20-3693880

Műszaki ellenőre: Balogh Endre

Telefonszám:006-30-2399764

* 1. A vállalkozó képviselője, felelős műszaki vezető:

Neve: ...……………………………….

# Telefonszáma: …………………………………

# A szerződésszerű teljesítés biztosítékai, jótállás

* 1. Késedelmi kötbér

Amennyiben a vállalkozó a jelen szerződés szerinti bármely kötelezettségét olyan okból, amelyért felelős, elvárt határidőben nem teljesíti, a megrendelő a jelen pont szerinti kötbérösszegre jogosult. A megrendelő a kötbérigényét attól függetlenül érvényesíteni jogosult, hogy a vállalkozó szerződésszegéséből kára származott-e. A késedelmi kötbér napi összege a nettó vállalkozói díj 1 %-a, a késedelmi kötbér maximális mértéke a nettó vállalkozói díj 20 %-a. A megrendelő jogosult elállni a szerződéstől, ha a vállalkozóval szemben érvényesíthető késedelmi kötbér eléri a maximális összeget és a szerződéskötés előtt fennállt állapotot természetben vissza lehet állítani. Megrendelő jogosult azonnali hatállyal írásban felmondani a jelen szerződést, ha a vállalkozóval szemben érvényesíthető késedelmi kötbér mértéke eléri a maximális összeget, és a szerződéskötés előtt fennállt állapotot természetben nem lehet visszaállítani.

* 1. Hibás teljesítési kötbér

Amennyiben a vállalkozó a jelen szerződésben rögzített feladatok elvégzése során olyan okból, melyért felelős, hibásan teljesít, hibás teljesítési kötbért köteles fizetni a megrendelő számára. A hibás teljesítési kötbér mértéke a nettó vállalkozói díj 20 %-a.

* 1. Meghiúsulási kötbér

A vállalkozó kötelezi magát, hogy amennyiben a teljesítés meghiúsul, úgy meghiúsulási kötbér jogcímén köteles a nettó vállalkozói díj 20 %-ának megfelelő összegű meghiúsulási kötbért fizetni megrendelő részére. Megrendelő a meghiúsulási kötbér érvényesítésével egyidejűleg jogosult azonnali hatállyal felmondani a jelen szerződést. A Felek a szerződés teljesítését különösen akkor tekintik meghiúsultnak, ha

• a vállalkozó a teljesítést jogos ok nélkül megtagadja;

• a vállalkozó a szerződést jogellenesen felmondja;

• a szerződés teljesítése a vállalkozó érdekkörében felmerült okból lehetetlenül;

• a megrendelő által igényelt tevékenységek, illetve a létrehozott eredmény lényeges és súlyos hibája megállapítható;

• a vállalkozó ellen csőd- vagy felszámolási eljárás vagy végelszámolás indul, kivéve a Cstv. 11. § (2) bekezdés h) pontjában foglaltakat.

* 1. Felek rögzítik, hogy a kötbér megfizetése nem érinti megrendelőnek azt a jogát, hogy a kötbéren felüli kárát érvényesítse vállalkozóval szemben. Felek megállapodnak, hogy megrendelő jogosult az esedékessé vált, jogszerű kötbérigényét a még ki nem egyenlített ellenértékből levonni, vagy értesítő levél útján érvényesíteni; valamint amennyiben megrendelőnek a kötbér mértékét meghaladó kára keletkezik, azt jogosult vállalkozó felé továbbhárítani. A késedelmi kötbér fizetése nem mentesíti vállalkozót a teljesítés alól.

A szerződés teljesítése akkor hibátlan és szerződésszerű, ha a jelen szerződésben foglalt munkát a vállalkozó határidőre készre jelenti és I. o. minőségben elvégzi, valamint a kivitelezett munka rendeltetésszerű használatra alkalmas. A számla a készre jelentés után, a sikeres műszaki átadás-átvételt követően az aláírt teljesítési igazolás birtokában bocsátható ki.

* 1. A vállalkozó a kivitelezés teljes időtartama alatt köteles papír alapú építési naplót vezetni. A kivitelezés során a műszaki tartalomtól való eltérés csak a megrendelő képviselője, a műszaki ellenőr hozzájárulását követően, építési naplóban való rögzítést követően lehet. Vitás esetben esetén a vállalkozó építési napló bejegyzései, valamint a megrendelő műszaki ellenőrének és a megrendelő képviselőjének a véleménye az irányadók.
	2. A kivitelezéssel kapcsolatos építésrendészeti, balesetvédelmi előírások megszegéséből származó következmények a vállalkozót terhelik.
	3. A vállalkozó előzetesen készre jelenti az elfedésük után sem mennyiségileg, sem pedig minőségileg nem ellenőrizhető munkák befejezését, lehetővé téve, hogy ezeket a megrendelő vagy a megbízottja szakmailag ellenőrizhesse. Az eltakarásra kerülő részek átvételének meghirdetését legalább 3 nappal előtte kell a vállalkozónak bejelentenie.
	4. A vállalkozó a kivitelezési feladatokra vonatkozóan **12 hónap teljeskörű jótállást**, és a vonatkozó jogszabályok szerinti kötelező alkalmassági időt vállal. A jótállás és szavatosság időtartama a sikeres hiba- és hiánymentes műszaki átadás-átvétel lezárásának időpontjától kezdődik.
	5. A teljeskörű jótállás időtartamán belül a vállalkozó a megrendelő által jelzett, a hibás teljesítéssel összefüggő munkarészek kijavítását 3 napon belül köteles megkezdeni és a műszakilag indokolt, de legfeljebb 20 napos időtartamon belül befejezni.

# Műszaki átadás-átvétel

* 1. A kivitelezési feladatok befejezésekor műszaki átadás-átvételi eljárást kell lefolytatni. Az eljárás célja annak ellenőrzése, hogy a feladatok jelen szerződésben és a jogszabályban előírtak, valamint a Dokumentumokban meghatározottak maradéktalanul megvalósultak-e és a teljesítés megfelel-e az előírt követelményeknek.
	2. A kivitelezési feladatok befejezésekor a vállalkozó köteles készre jelenteni a teljesítését, a megrendelő köteles 3 napon belül a műszaki átadás-átvételi eljárást összehívni, melyről műszaki átadás-átvételi jegyzőkönyv készül.
	3. A műszaki átadás-átvételi eljárás során a vállalkozó átadja továbbá a 191/2009. (IX.15.) Korm. rendelet 32-33. §-aiban foglaltakon kívüli azon esetleges további dokumentumokat, amelyek a szerződésszerű teljesítés elbírálásához és az üzembe helyezéséhez szükségesek.
	4. Nem tagadható meg az átvétel a teljesítés olyan jelentéktelen hibái miatt, melyek más hibákkal, hiányokkal összefüggésben, illetve kijavításukkal, pótlásukkal járó munkák folyamán sem akadályozzák a rendeltetésszerű használatot. Az átadás-átvételi eljárás során feltárt hibák, hiányosságok kijavítására, pótlására Felek póthatáridőt szabnak. A műszaki átadás-átvételi eljárás magában foglalja a megtekintést, szemlét és a bejárást. Az eljárás során a vállalkozónak igazolnia kell, hogy a munka a szerződés és annak mellékleteiben meghatározott követelményeknek és a szakhatósági előírásoknak, valamint az esetleges menetközben elrendelt, a megrendelői módosításoknak megfelelően hiány-és hibamentesen elkészült. Igazolnia kell továbbá, hogy rendelkezésre állnak az eljárást megelőző alkalmassági és minőségi vizsgálatok bizonyítványai és a felelős műszaki vezető nyilatkozata. A vállalkozónak nyilatkozatot kell tennie az általa beépített anyagok, szerkezetek, berendezések, munkarészek megfelelősségére, valamint az elvégzett munkák szakszerűségére. Ha a hibák, hiányosságok kijavításával, pótlásával kapcsolatos munkák a teljesítési véghatáridő hosszabbodásához vezetnének, úgy a vállalkozó köteles megrendelőnek késedelmi kötbért fizetni.
	5. Az átadási dokumentáció tartalmazza az alábbi iratanyagokat magyar nyelven:
* A nem szabványosított beépített anyagok műbizonylatait
* A kivitelezői nyilatkozatokat
* Az építési napló másolatát
* Megvalósulási nyomvonalrajz

A sikertelen és a megismételt műszaki átadás-átvétel költségei a vállalkozót terhelik.

# A szerződés hatálya, megszűnése és megszüntetése

* 1. A jelen szerződés annak mindkét fél által történt aláírásával lép hatályba. A Felek rögzítik, hogy a jelen szerződés a Felek szerződésszerű teljesítéséig tartó határozott időtartamra terjed ki. A jogviszony rendes felmondással nem szüntethető meg.
	2. Ha bármelyik Fél a szerződést megszegi, vagy bármelyik Fél szerződésszegését a másik Fél írásbeli felszólítása ellenére sem orvosolja 10, azaz tíz napon belül, úgy a sérelmet szenvedő Fél, a szerződést a szerződésszegő Félhez intézett írásbeli nyilatkozatával, azonnali hatállyal felmondhatja.

# Vegyes rendelkezések

* 1. A Felek megállapodnak, hogy elsődlegesen írásban kommunikálnak, az e-maileket a jelen szerződésben szereplő e-mail címekre küldik meg. A Felek vállalják, hogy – ha a jelen szerződés fejlécében szereplő bármely adat (céges adat, adózási-számlázási adat, kapcsolattartó elérhetőségei stb.) megváltozna, a Felek kötelesek a másik Felet ezen változásról írásban haladéktalanul értesíteni. Az értesítés elmaradásából esetlegesen keletkező valamennyi kár vagy egyéb joghátrány, az értesítést elmulasztó Felet terheli. Felek együttesen rögzítik, hogy a jelen szerződés rendelkezései szerint a másik Fél részére megküldött írásbeli észrevételt vagy nyilatkozatot, az elévülés tekintetében megszakító körülményként értékelik.
	2. A Felek kötelezettséget vállalnak arra, hogy a jelen szerződés teljesítése kapcsán esetlegesen tudomásukra jutott, a másik Felet érintő valamennyi információt, adatot üzleti titokként, bizalmasan kezelik. A Felek tudomásul veszik, hogy azokat engedély nélkül nem jogosultak nyilvánosságra hozni, illetve más harmadik személy részére felfedni, vagy hozzáférhetővé tenni, valamint sem közvetlenül, sem közvetve verseny vagy bármely egyéb célokkal összefüggésben felhasználni a jelen szerződés fennállása alatt, és annak megszűnését követően sem. A vállalkozó vállalja, hogy a jelen szerződéses kapcsolat megszűnése esetén, a megrendelő kérésére a megrendelő által átadott üzleti titkokat tartalmazó dokumentumokat, adathordozókat, azok valamennyi eredeti és másolati példányát visszaszolgáltatja a megrendelőnek. A vállalkozó vállalja, hogy ha az előzőekben foglalt kötelezettségének teljesítése bármely okból lehetetlenné válik, megsemmisíti az adathordozókon tárolt üzleti titkokat. A megrendelő tudomásul veszi, hogy az üzleti titkokhoz a vállalkozó munkatársai, alkalmazottjai és alvállalkozói, a szolgáltatások teljesítéséhez szükséges mértékben hozzáférhetnek.
	3. Jogvita esetén a Felek egyeztető tárgyalást kezdeményeznek. Amennyiben a tárgyalások megkezdését követő 30 (harminc) napon belül a Felek nem tudnak békés úton egyezségre jutni a jelen szerződéssel kapcsolatban köztük felmerült vitát illetően, úgy a jogvita elbírálására vonatkozóan a felek kikötik - hatáskörtől függően - a Debreceni Járásbíróság, illetve a Debreceni Törvényszék kizárólagos illetőségét.
	4. A szerződésben nem, vagy nem kellő részletezettséggel szabályozott kérdésekben a Ptk. rendelkezései az irányadóak.

A jelen szerződést a Felek, mint akaratukkal mindenben megegyezőt, helybenhagyólag aláírták.

Debrecen, 2020…………

**………………………………….. … ………………………………..**

**Kocsik-Marossy Virág,**

 **ügyvezető**

 Debreceni Ipari Centrum Kft. képviseletében

 Megrendelő Vállalkozó